閻閎

閻閎（），字尚友，號泉川，山東東昌府臨清州人，軍籍，明朝政治人物。

 生平 
正德二年（1507年）丁卯科山東鄉試第三十四名舉人。正德十二年（1517年）中式丁丑科會試第三百一名，登第三甲第一百一十七名進士。選翰林院庶吉士《大明武宗毅皇帝實錄·卷之一百四十七》：正德十二年三月甲辰 授一甲進士舒芬為翰林院修撰，倫以訓、崔桐為編修。選進士汪佃、-{余}-敬勛、黃易、江暉、王廷陳、汪應軫、劉世盛、曹懷、儲昱、葉桂章、葉式、馬汝驥、汪思、王三錫、史於光、陳沂、鄺灝、史道、劉穆、楊士雲、張星、廖哻、蕭與成、林時、鄭自璧、劉世揚、曹嘉、閻閎、李芳、湯惟學、黎貫、席春、王邦瑞、許宗魯三十四人改為翰林院庶吉士，同舒芬、倫以訓、崔桐讀書，命掌詹事府禮部尚書兼翰林院學士毛紀、詹事府少詹事兼翰林院學士顧清教之，其餘分撥諸司辦事。。丁忧归，服阙，正德十四年十二月授吏科给事中《大明武宗毅皇帝實錄·卷之一百八十一》：正德十四年十二月庚午 授服闋翰林院庶吉士閻閎為吏科給事中，出为浙江按察司佥事。嘉靖二年（1523年）三月以事贬谪云南蒙自县丞《明世宗肃皇帝实录·卷之二十四》：嘉靖二年三月，御史向信、劉廷簠各言史道、曹嘉之妄奏，实浙江佥事閻閎嗾之，今道、嘉降调，闳顾升任，不足惩奸邪，并宜斥罢。 上曰：嘉等挟私结党，立异邀民，变乱是非，危疑忠良，以误国家，各再贬远方。吏部拟嘉茂州判官，闳蒙自县县丞，道兰州金县县丞。从之。于是给事中孟奇、御史芦焕、吴铠、胡效才各上疏言三臣不当远窜，乞仍前改调，章俱下所司。，一年后復原官，尋以县丞致仕。嘉靖十年（1531年）三月起升河南按察司佥事，晋浙江按察司副使，入觐，改贵州提学副使，五疏乞休。焦竑《贵州按察司副使阎闳传》：阎闳，临清州人。父镐，字孟周，弘治戊午乡荐。阎氏世巨姓，中遭不造。镐特立独行，力学安贫。乡闾悦其纯正，监司郡守伟其志节。既得举授饶阳教谕，筑室以娱其亲。非甚病、远出，未尝一日去左右也。学官圮，殚力葺之。教诸生，躬校课。三年，改宝坻。以父忧归，寝苫枕块，三日一食。又时方冬，因遘疾，姻嫟环视公曰：“毁不灭性，礼也。不曰行法以俟命乎！”含泪而卒。嘉靖庚寅，祀于乡贤。闳字尚友，生而异质，读书过目不忘。年十七，举于乡。家居予取一介不苟。正德丁丑第进士，选翰林庶吉士，以忧归。起补吏科给事中，正色立朝，天下想望风采。今皇帝继统，闳议初政。凡八疏，其大者：宰相以定策功进伯爵，又大赏迎扈诸臣。公抗言：“自古厚援立之功，则威柄弱；私随从之人，则侍御骄；宽亲戚之禁，则请托行。”事遂寝。时给事中史道亦论。宰执、兵部尚书劾道诽谤。御史曹嘉因力诋本兵，党附内阁，疏草万言，公所具也。又立椶棚，斥言大臣党附者如妇人。由是公与道、嘉俱得谴，时论高之。今献汇言称馆中三杰。公所谪云南蒙自丞也，居一年诏复原官，公归疏以丞职致仕，不得请。都陈谏刘世表天下廉吏七人，公在首列。两台交荐，吏部檄有司劝驾者凡十有四，进河南按察佥事、浙江副使，以岁礼入都，张文定公引用甚力，不从。改贵州提学，五疏乞罢，杜门却扫，课子行园，乡人未尝亟见其面也。公早以文章名世，非关世教不作，所著奏草《洎馀甘子》《苇斋文纪》《诗纪》《南行》《北还》诸稿总四十卷。

 家族 
曾祖閻昱；祖父閻棠，曾任義官；父閻鎬，弘治戊午舉人，曾任訓導。母吳氏；繼母金氏。永感下。弟阎闰。

参考文献

Category:明朝庶吉士
Category:明朝吏科给事中
Category:臨清人
H
Category:明朝河南按察司佥事
Category:明朝浙江按察司副使
Category:明朝贵州按察司副使
Category:明朝縣丞
Category:正德二年丁卯科山東鄉試舉人
Category:軍籍進士